Har man bestilt nytårsmenu, reserveret bord i det nye år eller booket et ophold på Luneborg Kro, må man se sig om efter andre muligheder for at få nytårsmaden på bordet eller redde sig en gourmetoplevelse. Fredag oplyser Luneborg Kro på sin hjemmeside, at kroen er lukket, og på facebooksiden oplyses det, at alle bestillinger på nytårsmenuer er annuleret, ligesom det heller ikke er opfyldt at gennemføre selskaber, ophold og andre reservationer. Det er mindre end fire år siden, at kroen fik nyt liv efter en konkurs i 2013. I maj 2014 købte en investorgruppe Luneborg Kro, som efter en gennemgribende renovering og modernisering kunne genåbne i juli 2014 og byde på gourmetmiddage, kroophold og sæsonbestemte temamiddage. Men heller ikke denne gang varede det ved for Luneborg Kro, som altså fredag måtte meddele, at kroen lukker.

Opsummering:
Mindre end fire år efter at en investorgruppe fik liv i Luneborg Kro, er kroen i Store Vildmose lukket.